Case ID: 1119192
Sentence 7: Kasasiya şikayətinin dəlilləri: İddiaçının kasasiya şikayəti onunla əsaslandırılmışdır ki,hər hansı bir zərfin aidiyyəti ünvana göndərilməsi, həmin zərfin aidiyyəti ünvandakı aidiyyəti şəxsə çatdırılmasına dəlalət etmir.Həmçinin, istinad etdiyi xx.xx.2019-cu il tarixdə poçta təqdim edilmiş və xx.xx.2019-cu il tarixdə rəsmi qaydada qəbzə imza etməklə əldə etdiyi zərfin üzərindəki möhürün tarixi cavabdeh tərəfindən məhkəməyə təqdim edilmiş poçt reyestrindəki tarixlərlə eynilik təşkil etmədiyi üçün məhkəmə məhz həmin poçt reyestriniəsas götürərək iddianın təmin edilməməsi barədə qanunsuz və ədalətsiz qərar qəbul etmişdir.Halbuki, məhkəmə bu halların obyektiv araşdırılması üçün tərəfindən təqdim edilən poçt zərfinin üzərindəki möhürlərin (həmçinin zərfin üzərində Bakı şəhəri Cavabdeh möhürü də mövcuddur) həqiqiliyini müəyyən etməli, bunun üçün lazımi tədbirlər görməli, o cümlədən cavabdehdən zərfin iddiaçı tərəfindən alınmasını təsdiq edən qəbzin məhkəməyə təqdim edilməsini tələb etməli, daha sonra qeyd olunan hallar müəyyən olunduqdan sonra müvafiq qərar qəbul etməli idi. Belə ki, AR İPM-nin 12-ci maddəsinə əsasən, məhkəmə proses iştirakçılarının izahatları, ərizə və təklifləri ilə, onların təqdim etdikləri sübutlarla və işdə olan digər materiallarla kifayətlənməyərək, mübahisənin düzgün həlli üçün əhəmiyyət kəsb edən bütün faktiki halları xidməti vəzifəsinə görə araşdırmağa borcludur.